نانجنگ لوکؤ بین الاقوامی ہوائی اڈا

نانجنگ لوکؤ بین الاقوامی ہوائی اڈا یا نانجنگ لوکؤ انٹرنیشنل ائیرپورٹ  
() چین کے صوبے کے دار الحکومت شہر نانجنگ میں واقع ایک بین الاقوامی ہوائی اڈا ہے۔ 
2018ء کے مطابق یہ چین کا بارہواں مصروف ترین ہوائی اڈوا تھا۔ 
یہ ضلع جیانگنینگ کے مضافات میں شہر کے مرکز کے جنوب میں 35 کلو میٹر (22 میل) کے فاصلے پر واقع ہے اور نانجنگ کے قریبی قصبوں سے ایکسپریس وے سے منسلک ہے۔ نانجنگ میٹرو کی لائن ایس1 کا پہلا مرحلہ ہوائی اڈے سے نانجنگ جنوبی ریلوے اسٹیشن سے مربوط ہے۔

ہوائی اڈا چائنا پوسٹل ایئرلائنز اور چائنا ایسٹرن ائیرلائنز کا مرکز اور شنزین ائیرلائنز، چائنا ساؤدرن ائیرلائنز اور شیامین ائیر کا فوکس شہر ہے۔
2017ء میں ہوائی اڈے سے 25،822،936 مسافروں نے سفر کیا اور 374،214.9 ٹن سامان کی نقل و حرکت ہوئی۔

تاریخ 
نانجنگ لوکؤ بین الاقوامی ہوائی اڈے کی تعمیر 28 فروری، 1995ء کو شروع ہوئی اور ایک سال میں مکمل ہوئی۔ 
1 جولائی، 1997ء کو اس کے افتتاح کے بعد تمام شہری پروازیں نانجنگ داجیاوچانگ ہوائی اڈا سے یہاں منتقل کر دی گئیں۔ اور "نانجنگ داجیاوچانگ ہوائی اڈا" ایک مکمل فوجی ہوائی اڈے میں تبدیل ہو گیا۔

اگرچہ نانجنگ لوکؤ بین الاقوامی ہوائی اڈا آغاز سے ہی بین الاقوامی ہوائی اڈے کے لیے تیار تھا تاہم چین کی ریاستی انتظامیہ نے 18 نومبر، 1997ء کو یہاں غیر ملکی طیاروں کی آمد کی منظوری دی۔

2006ء میں چائینا پوسٹ نے ڈاک خدامات کے لیے اسے اپنا مرکز بنایا اور اپنی ایکسپریس لاجسٹکس سینٹر کی تعمیر شروع کر دی۔ ابتدائی تعمیر 2009 تک مکمل ہوگئی تھی اضافی سہولیات اور افعال کا مسلسل اضافہ ہو رہا ہے۔ 
حتمی منصوبے، جیسا کہ منصوبہ بندی کی گئی ہے ایشیا کا سب سے بڑا اور دنیا کا تیسرا سب سے بڑا منصوبہ ہو گا۔ 

لوفتھانزا نے 31 مارچ 2008ء کو یہاں سے پہلی پرواز فرینکفرٹ]، جرمنی کے لیے شروع کی۔

2009ء میں ہوائی اڈے سے 10 ملین مسافروں نے سفر کیا۔  2013ء میں یہ تعداد 15 ملین سے تجاوز کر گئی جو ٹرمینل کی ڈیزائن کردہ آپریشنل صلاحیت سے 3 ملین زیادہ تھی۔

تصاویر

مزید دیکھیے 
چین کے مصروف ترین ہوائی اڈوں کی فہرست

حوالہ جات 

1997ء میں قائم ہونے والے ہوائی اڈے
جیانگسو میں ہوائی اڈے
چین میں 1997ء کی تاسیسات
نانجنگ میں نقل و حمل